আফ্রিকার পশ্চিম উপকূলে জলদস্যুদের সক্রিয়তায় রাশিয়া রীতিমতো চিন্তিত - খবর - সমাজ জীবন - রেডিও রাশিয়া
20 অক্টোবর 2011, 11:06 0
আফ্রিকার পশ্চিম উপকূলে জলদস্যুদের ব্যাপক সক্রিয়তায় রাশিয়া রীতিমতো চিন্তিত. নিরাপত্তা পরিষদে বক্তৃতা দিয়ে জাতিসংঘে রাশিয়ার স্থায়ী প্রতিনিধি ভিতালি চুরকিন এই মন্তব্য করেছেন. তিনি স্মরণ করিয়ে দেন, যে ৮ই অক্টোবর জার্মানীর কেপ বার্ড নামক জাহাজটিকে তারা আটক করে, যেটাকে ৬ দিন পরে মুক্ত করা হয়. জাহাজের কর্মীদের মধ্যে রুশী নাগরিকেরাও ছিল. এ ঘটনা নজিরবিহীন নয়. চুরকিনের ভাষায় ঘানা, টোগো, বেনিন ও নাইজেরিয়ার উপকূলের কাছে সমুদ্রে জলদস্যুদের সশস্ত্র হামলা দেখে আন্দাজ করা যায়, যে এটা একটা বড়সড় অপরাধমুলক ব্যবসায় পরিণত হয়েছে, যা ঐ এলাকার অর্থনৈতিক বিকাশে প্রতিবন্ধকতার সৃস্টি করছে. চুরকিন আফ্রিকার রাষ্ট্রগুলির কাছে জাতিসংঘের ছত্রছায়ায় জলদস্যুদের মোকাবিলা করার লক্ষ্যে অভিন্ন দীর্ঘকালীন নীতি গ্রহন করার আহ্বাণ জানিয়েছেন.
রাশিয়া, জলদস্যূ, রাষ্ট্রসংঘ, আফ্রিকা, সমাজ জীবন